Chicago (cinta de 2002)

:*Iste articlo ye sobre una cinta de cine de comedia policiaca musical chermano-estausunidense de 2002; ta atros usos, se veiga *'Chicago (desambigación)** y **Chicago (cinta)**.

***Chicago**' (títol orichinal, estrenada en [[Aragón]] con ixe mesmo títol) ye una [[cinta]] de [[cine musical]] de [[Cine de comedia|comedia]] [[Cine policiaco|policiaca]] coproducida por o [[cine britanico]] y lo [[cine alemán]], dirichida por [[Rob Marshall]] seguntes un [[guión adaptau]] por [[Bill Condon]] (basau d'una man en *Chicago*, un [[musical]] de [[Bob Fosse]] y [[Fred Ebb]]; y d'atra man en *Chicago*, una obra teatral de [[Maurine Dallas Watkins]]), con una [[banda sonora orichinal]] de [[John Kander]] y [[Danny Elfman]], con una [[dirección de fotografía]] de [[Dion Beebe]] y una [[producción cinematografica]] de [[Martin Richards]], contando con un [[elenco]] d'o cual en fan parte [[Renée Zellweger]], [[Catherine Zeta-Jones]], [[Richard Gere]], [[Queen Latifah]], [[John C. Reilly]], [[Lucy Liu]], [[Taye Diggs]], [[Colm Feore]], [[Christine Baranski]], [[Dominic West]], [[Mýa Harrison]], [[Deidre Goodwin]], [[Denise Faye]], [[Ekaterina Chtchelkanova]], [[Susan Misner]], [[Jayne Eastwood]] y [[Chita Rivera]], entre d'atros [[actor]]s.

En [[Chicago]] ([[Illinois]]) en [[1924]], *Roxie Hart* veye a *Velma Kelly* actuar en un club nocturno y prencipia una relación con *Fred Casely*, qui li diz que la puet aduyar. Pero dimpués de l'espectaclo, *Velma* troba a su mariu en o leito con a suya chirmana y los mata. Y un mes dimpués, *Roxie* descubre que *Fred* la heba enganyau la levar-la en o leito y tamién lo mata, convencindo a su mariu ta que diga que yera un [[ladrón]] y que l'ha matau él. Pero cuan o mariu descubre que l'enganyaba, confiesa la verdat y engarcholan a *Roxie*. *Martin Harrison*, o fiscal de districto, diz que demanará la [[pena de muerte]]. En a garchola, *Roxie* se troba en o sector d'as asasinas, chunto con *Velma* y d'atras mullers, cadaguna con a suya historia, y *Mama Morton*, la carcelera, la convence ta que contracte como [[avogau]] a *Billy Flynn*, qui reinventa la realidat ta la prensa en presentar-la como una victima de *Casely*. Bien luego esclata una carrera entre cuantas mullers ta estar en a primera plana d'os diarios y manipular a realidat ta conseguir estar declaradas inocents.

*Chigago* s'ambienta en [[Chicago]] en [[1924]] y las suyas escenas se filmoron en [[Toronto]] ([[Ontario]]) en [[Canadá]] y en [[Chicago]] ([[Illinois]]) en [[Estaus Unius]], amás d'en os *Downsview Park Studios* situaus en Toronto.

Se tracta d'una cinta que ha recibiu cuantismos premios y nominacions, en destacando seis [[Premios Oscar]] ([[Premio Oscar a la Millor Cinta|Millor Cinta]], [[Premio Oscar a la Millor Actriz Segundaria|Millor Actriz Segundaria]], [[Premio Oscar a lo Millor Disenyo de Producción|Disenyo de Producción]], [[Premio Oscar a lo Millor Disenyo de Vestuario|Millor Disenyo de Vestuario]], [[Premio Oscar a lo Millor Montache|Millor Montache]] y [[Premio Oscar a lo Millor Soniu|Millor Soniu]]) amás d'atras siet nominacions ([[Premio Oscar a lo Millor Director|Millor Director]], [[Premio Oscar a la Millor Actriz|Millor Actriz]], [[Premio Oscar a lo Millor Actor Segundario|Millor Actor Segundario]], [[Premio Oscar a la Millor Actriz Segundaria|Millor Actriz Segundaria]], [[Premio Oscar a lo Millor Guión Adaptau|Millor Guión Adaptau]], [[Premio Oscar a la Millor Fotografía|Millor Fotografía]] y [[Premio Oscar a la Millor Canción Orichinal|Millor Canción Orichinal]]) en a suya [[75ena edición d'os Premios Oscar|75<sup>ena</sup> edición]]; dos [[Premios BAFTA]] ([[Premio BAFTA a la Millor Actriz Segundaria|Millor Actriz Segundaria]] y [[Premio BAFTA a lo Millor Soniu|Millor Soniu]]) y diez nominacions ([[Premio BAFTA a la Millor Cinta|Millor Cinta]], [[Premio BAFTA a lo Millor Director|Millor Director]], [[Premio BAFTA a la Millor Actriz|Millor Actriz]], [[Premio BAFTA a la Millor Actriz Segundaria|Millor Actriz Segundaria]], [[Premio BAFTA a la Millor Fotografía|Millor Fotografía]], [[Premio BAFTA a lo Millor Disenyo de Vestuario|Millor Disenyo de Vestuario]], [[Premio BAFTA a lo Millor Montache|Millor Montache]], [[Premio BAFTA a lo Millor Maquillache y Peluquería|Millor Maquillache y Peluquería]], [[Premio BAFTA a la Millor Banda Sonora|Millor Banda Sonora]] y [[Premio BAFTA a lo Millor Disenyo de Producción|Millor Disenyo de Producción]]) en a suya [[56ena edición d'os Premios BAFTA|56<sup>ena</sup> edición]]; y tres [[Premios Globos d'Oro]] ([[Premio Globo d'Oro a la Millor Cinta de Musical u Comedia|Millor Cinta de Musical u Comedia]], [[Premio Globo d'Oro a lo Millor Actor de Musical u Comedia|Millor Actor de Musical u Comedia]] y [[Premio Globo d'Oro a la Millor Actriz de Musical u Comedia|Millor Actriz de Musical u Comedia]]) y cinco nominacions ([[Premio Globo d'Oro a la Millor Actriz de Musical u Comedia|Millor Actriz de Musical u Comedia]], [[Premio Globo d'Oro a lo Millor Actor Segundario|Millor Actor Segundario]], [[Premio Globo d'Oro a la Millor Actriz Segundaria|Millor Actriz Segundaria]], [[Premio Globo d'Oro a lo Millor Director|Millor Director]] y [[Premio Globo d'Oro a lo Millor Guión|Millor Guión]]).

== Elenco ==


== Se veiga tamién ==
* [[Cine en 2002]].
* [[Cintas de 2002]].

== Referencias ==


== Vinclos externos ==
*  [https://www.imdb.com/title/tt0299658/ *Chicago*] en [[Internet Movie Database]].
*  [https://www.boxofficemojo.com/movies/?id=chicago.htm *Chicago*] en [[Box Office Mojo]].
*  [https://www.metacritic.com/movie/chicago *Chicago*] en en [[Metacritic]].
*  [https://www.rottentomatoes.com/m/chicago *Chicago*] en [[Rotten Tomatoes]].
*  [https://www.tcm.com/tcmdb/title/439832/enwp *Chicago''] en TCM Movie.